CELEX: 32020D0215
Language: lt
Date: 1581897600000
Title: Tarybos Sprendimas (BUSP) 2020/215 2020 m. vasario 17 d. kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei

18.2.2020   
               
               
                  LT
               
               
                  Europos Sąjungos oficialusis leidinys
               
               
                  L 45/4
               
            
         TARYBOS SPRENDIMAS(BUSP) 2020/215
         2020 m. vasario 17 d.
         kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2011 m. vasario 15 d. Taryba priėmė Sprendimą 2011/101/BUSP (1);
                  
               
                     (2)
                  
                  
                     Taryba, atsižvelgdama į politinę padėtį Zimbabvėje, atliko Sprendimo 2011/101/BUSP peržiūrą;
                  
               
                     (3)
                  
                  
                     ribojamųjų priemonių galiojimas turėtų būti pratęstas iki 2021 m. vasario 20 d. Taryba turėtų nuolat tas ribojamąsias priemones peržiūrėti atsižvelgdama į politinius ir saugumo pokyčius Zimbabvėje;
                  
               
                     (4)
                  
                  
                     atsižvelgiant į padėtį Zimbabvėje, tikslinga iš dalies pakeisti Tarybos sprendimo 2011/101/BUSP pavadinimą;
                  
               
                     (5)
                  
                  
                     iš Sprendimo 2011/101/BUSP I priede pateikto asmenų ir subjektų sąrašo turėtų būti išbrauktas įrašas apie vieną mirusį asmenį. Ribojamųjų priemonių galiojimas turėtų būti pratęstas keturiems asmenims ir vienam subjektui, išvardytiems Sprendimo 2011/101/BUSP I priede. Ribojamųjų priemonių galiojimas turėtų būti sustabdytas vienam asmeniui. Ribojamųjų priemonių galiojimo sustabdymas turėtų būti pratęstas trims asmenims, išvardytiems Sprendimo 2011/101/BUSP II priede;
                  
               
                     (6)
                  
                  
                     Sprendimas 2011/101/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2011/101/BUSP iš dalies keičiamas taip:
            
                        1)
                     
                     
                        pavadinimas pakeičiamas taip:
                        
                           „Tarybos sprendimas 2011/101/BUSP dėl ribojamųjų priemonių atsižvelgiant į padėtį Zimbabvėje“;
                        
                     
                  
                        2)
                     
                     
                        10 straipsnis pakeičiamas taip:
                        
                           „10 straipsnis
                           
                           
                              1.   Šis sprendimas įsigalioja jo priėmimo dieną.
                           
                           
                              2.   Šis sprendimas taikomas iki 2021 m. vasario 20 d.
                           
                           
                              3.   4 straipsnio 1 dalyje ir 5 straipsnio 1 bei 2 dalyse nurodytų priemonių tiek, kiek jos taikomos II priede išvardytiems asmenims, galiojimas sustabdomas iki 2021 m. vasario 20 d.
                           
                           
                              4.   Šis sprendimas nuolat peržiūrimas ir atitinkamai atnaujinamas arba iš dalies keičiamas, jei Taryba mano, kad jo tikslai nebuvo pasiekti.“;
                           
                        
                     
                  
                        3)
                     
                     
                        I priedas iš dalies keičiamas taip, kaip nurodyta šio sprendimo I priede;
                     
                  
                        4)
                     
                     
                        II priedas iš dalies keičiamas taip, kaip nurodyta šio sprendimo II priede.
                     
                  
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. vasario 17 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).
      
      
         
            I PRIEDAS
            Sprendimo 2011/101/BUSP I priede pateiktas su toliau nurodytu asmeniu susijęs įrašas išbraukiamas:
            
                        1.
                     
                     
                        Mugabe, Robert Gabriel.
                     
                  
      
      
         
            II PRIEDAS
            Sprendimo 2011/101/BUSP II priede įterpiamas su toliau nurodytu asmeniu susijęs įrašas:
            
                        „6.
                     
                     
                        Mugabe, Grace“.